Нарэшце, мацнее плынь гламуру ды бульваршчыны. Як зазначае заснавальнік TUT.BY Юрый Зісер, “інтэрнэт папсее”, сёння ў сеціва пайшоў учарашні масавы тэлеглядач, чалавек з сярэдняй адукацыяй. Натуральна, гэтая маса цягне за сабой адпаведныя густы, запыты. І на шэрагу рэсурсаў усё болей псеўдажурналістыкі ў духу глянцавых часопісаў, паўаголенай натуры, прымітыўнага крыміналу.